**M a t e r i á l n a z a s a d n u t i e**

**Mestského zastupiteľstva**

**v Kremnici dňa 9. februára 2017**

**K bodu:** Rôzne

**Predkladá:** Ing. Zuzana Tileschová, riaditeľka KIC

**Spracovateľ:** Bc. Veronika Chrienová, koordinátorka CR

**Materiál obsahuje:**

1. Návrh na uznesenie

2. Dôvodová správa

**Návrh na uznesenie:**

**Mestské zastupiteľstvo b e r i e n a  v e d o m i e**

Pravidelnú správu o plnení úloh Koncepcie rozvoja cestovného ruchu v meste Kremnica

**Správa:**

V súlade s prioritou číslo 1 Koncepcie rozvoja cestovného ruchu v Kremnici Kultúrne a informačné centrum vyhlásilo verejnú neanonymnú súťaž na logo a vizuálny štýl mesta Kremnica a jeho organizácií. Súťaž prebieha od 1. februára do 28. februára, znenie súťaže je zverejnené na webovom sídle mesta Kremnica a na visitkremnica.sk.

V rámci udržiavania pozitívneho imidžu mesta a v rámci propagácie organizuje mesto Kremnica a Kultúrne a informačné centrum v spolupráci s NBS – Múzeom mincí a medailí výstavu venovanú Kremnici. Vernisáž výstavy sa uskutoční v priestoroch Slovenského inštitútu v Prahe 13. apríla 2017.

V januári sa na Skalke natáčala relácia Bežkopotulky, ktorá pomôže spropagovať stredisko ako centrum bežeckého lyžovania na Slovensku. O odvysielaní budeme informovať.

Propagácii mesta pomohlo aj vybudovanie bežeckej trate na ľahkoatletickom a futbalovom ihrisku, čo bolo intenzívne medializované v hlavných správach RTVS, TASR a regionálnych portáloch. Spropagovať a zmedializovať sme pomohli aj Bielu stopu (TASR, Rádio Regina, regionálne portály) a tiež verejnú súťaž na logo a vizuálny štýl. O dosahu medializácie súťaže budeme informovať.

Podporu pozitívneho imidžu mesta pomôže zabezpečiť newsletter na stránke kremnica.sk. Newsletter bude informovať o novinkách v cestovnom ruchu či o novinkách v meste. Newsletter je v štádiu konfigurácie a inštalácie na webovom sídle mesta. Predpokladaný termín spustenia je do konca februára 2017.

V Kremnici, 3.2.2017

Bc. Veronika Chrienová, koordinátorka CR